Ziferblat

Ziferblat (; laŭvorte ciferplato) estas internacia ĉeno de kafejoj funkciantaj per tempo-bazita pagsistemo, kie vizitantoj pagas nur por la tempo, kiun ili pasigas tie, kaj ĉio alia estas senpaga.

Tiu ideaĵo estas pioniro de ĉi tiu tipo de establaĵo — ekde majo 2014, multaj establaĵoj malfermiĝis, difinante sin kiel tempo-kafejoj, antikafejoj kaj simile. Kiel parto de la kunhava ekonomio  ĝi ricevis premiojn por agnoski ties sukceson.

 Ideo kaj koncepto 
"Ziferblat" estas socia eksperimento, spaco kien oni venas kvazaŭ oni vizitus amikon. La marketiga ideo estas ke ĉe Ziferblat estas facile trovi samideanojn aŭ se oni deziras rigardi la vivon el la fenestroj sole. La ĉefa afero estas, ke ĉiu sentu sin komforte. 

La ĉefa koncepto de Ziferblat estas ne nur uzi nekutiman salajrosistemon, sed ankaŭ krei agrablan hejmecan spacon, kie estas komforte labori kaj distriĝi, kaj ankaŭ lokon, kie estos facile renkonti novajn homojn. Unu el la ĉefaj trajtoj de Ziferblat estas la tendenco permesi al gastoj esti sendependaj, se ili volas fariĝi parto de la procezo: kuiri manĝaĵojn kaj trinkaĵojn en la komuna kuirejo, organizi eventojn. Homoj ne pagas por konsumo; ili pagas por spaco kaj ili pagas por tempo, do temas pri partopreno. 

 Priskribo 
Kiel "anti-kafeja" ĉeno, kie klientoj pagas po minuto por la tempo pasigita en la ejo, dum manĝaĵoj kaj trinkaĵoj estas alie senpagaj. Ornamite laŭ la stilo de salono, gastoj registras sian eniron kaj foriron ĉe la akceptejo kaj oni ricevas vekhorloĝon por esti memorigita de sia elirtempo. Ĉiuj estas instigitaj trakti la spacon kiel hejmon. Tipe, la publika spaco inkluzivas tabulludojn, gazetojn, sendratan interreton, miksaĵon de molaj kaj malmolaj mebloj, pianon, bibliotekon kaj metiajn provizojn.

 Historio 
La unua "Ziferblat" malfermiĝis en septembro 2011 en Moskvo. La koncepton elpensis entreprenisto Ivan Mitin. La prototipo por "Ziferblat" estas la publika spaco "Dom na Trieme" (la domo sur arbo), malfermita en 2010, kie ĉiu vizitanto faras libervolan kontribuon, t.e. ke la vizitantoj mem decidis kiom da ili volas pagi. La ideo estis ke ĉiuj uzantoj de tiu loko iĝas subtenantoj de la projekto. Ŝlosila trajto estas la sindediĉo al aŭtonomeco por gastoj, kiuj, se ili deziras, fariĝas partoprenantoj en la procezo, havante la ŝancon mem organizi eventojn kaj prepari manĝaĵojn kaj trinkaĵojn en la komuna kuirejo.

 Disvastigo 
Ekde 2012 komenciĝis disvastigado de antikafejoj en tuta mondo. Tamen plej famaj kaj popularaj ili iĝis popularaj en Rusio kaj en aliaj landoj de KSŜ. Iom post iom antikafejoj aperadas ankaŭ en Eŭropo (Ĉeĥio, Slovakio, Francio, Germanio, Anglio) kaj Usono. Jen la tempolinio:

En februaro 2015, Ziferblat estis malfermita en kvin landoj: Rusio, Ukrainio, Slovenio, Ĉeĥio kaj Britio.

En Rusio: Moskvo, Sankt-Peterburgo, Kazano (2012–2022), Niĵnij Novgorod, Rostovo ĉe Dono.

En Ukrainio: Kievo, Ĥarkovo. En Slovenio: Ljubljano. En Ĉeĥio: Prago. Unuiĝinta Reĝlando: Londono, Manĉestro, Coventry. Ziferblat-daĉa estis malfermita en la vilaĝo Dvorjaninovo en la provinco Tula.

La malfermo de la Londona Ziferblat en la vintro de 2014 estis kovrita de multaj internaciaj amaskomunikiloj ; aparte, pri la Ziferblat raportis: BBC News, CNN, Time Out London, The Guardian, Daily Mail, Evening Standard, Afisha  kaj multaj aliaj.

 Referencoj 

 Vidu anakŭ 
 Kantino

 Eksteraj ligiloj 

 Oficiala brita retejo

Kategorio:Kafejoj
Kategorio:Rusiaj firmaoj